**SPRÁVA**

**O VÝCHOVNO-VZDELÁVACEJ ČINNOSTI MATERSKEJ ŠKOLY**

**Ul. LIPOVÁ č.421/81 , HRAŇ**

**ZA ŠKOLSKÝ ROK 2016/2017**

**Prerokované na Pedagogickej rade :**

Dňa: 31.8.2018

**Predkladá:** ....................................

Mgr. Adriana Naďová

riaditeľka ZŠ s MŠ Hraň

**Vyjadrenie rady školy:**

Rada školy berie na vedomie a dáva návrh na schválenie

„Správy o výsledkoch a podmienkach VVČ MŠ pri ZŠ Hraň za školský rok 2017/2018“

.............................................

Mgr. Vladimír Juroš

Podpredseda RŠ ZŠ s MŠ Hraň

**Stanovisko zriaďovateľa:**

Obec Hraň

Správu o výsledkoch a podmienkach VVČ MŠ pri ZŠ Hraň

za školský rok 2017/2018

**schvaľuje - neschvaľuje**

...........................................................

Ing. Helena Zuskáčová

starostka obce Hraň

**Správa o výsledkoch a podmienkach výchovno-vzdelávacej činnosti Materskej školy pri ZŠ , Lipová ulica č. 421/81 , Hraň za školský rok 2017/2018**

**Východiská a podklady:**

**Správa je vypracovaná v zmysle:**

1. Vyhlášky Ministerstva školstva SR č. 9/2006 Z.z. zo 16. 12.2005 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení

2. Metodického usmernenia MŠ SR č. 10/2006-R k vyhláške MŠ SR č. 9/2006 Z.z.

3. Programu aScAgenda

4. Čiastkových hodnotiacich analýz výchovno-vzdelávacej činností.

1. **ZÁKLADNÉ IDENTIFIKAČNÉ ÚDAJE /** **§ 2. ods. 1 a:**

|  |  |
| --- | --- |
| **Názov školy** | Materská škola pri ZŠ, elokované pracovisko |
| **Adresa školy** | Lipová ulica č.421/81 , 076 03 Hraň |
| **Telefón** | 056 6790058 |
| **E-mail školy** | zs-hran@post.sk |
| **Internetová stránka školy** | [www.zshran](http://www.zshran).edupage.sk |
| **Zriaďovateľ** | Obec Hraň |
| **Adresa zriaďovateľa** | Ulica SNP č. 165, 076 03 Hraň |

1. **ÚDAJE O VEDÚCICH ZAMESTNANCOCH ŠKOLY:**

|  |  |  |
| --- | --- | --- |
| **Funkcia:** | **Meno, priezvisko, titul:** | **Telefón:** |
| Riaditeľ | Adriana Naďová, Mgr. | 056/6790013 |
| Zástupca riaditeľa pre MŠ |  | 056/6790058 |
| Vedúca školskej jedálne | Renáta Girmanová | 056/6790058 |

**3. ÚDAJE O RADE ŠKOLY**

Rada školy pri ZŠ s MŠ v Hrani, bola ustanovená v zmysle § 24 zákona NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. Funkčné obdobie začalo ustanovujúcim zasadnutím dňa ......5.3.2015.............na obdobie 4 rokov.

**Členovia rady školy**

|  |  |  |
| --- | --- | --- |
| **P.č.** | **Meno, priezvisko, titul členov rady školy** | **Volený/delegovaný za** |
| 1. | Juroš Vladimír, Mgr. | zriaďovateľa |
| 2. | Jurošová Beáta, Mgr. | pedagogických zamestnancov |
| 3. | Naď Andrej, Mgr. | pedagogických zamestnancov |
| 4. | **Tomková Lívia, Mgr.**  **predseda RŠ** | pedagogických zamestnancov |
| 5. | Mária Fajdelová | za prevádzkových zamestnancov |
| 6. | Ivana Andorková | za rodičov MŠ |
| 7. | Lešová Miriam | za rodičov ZŠ |
| 8. | Pustaiová Jana | za rodičov ZŠ |
| 9. | Seligová Petra | za rodičov ZŠ |

**4. INÉ POTRADNÉ ORGÁNY ŠKOLY:**

**Poradné orgány riaditeľa školy a ich funkcia:**

Členkami PR sú pedagogické zamestnankyne. Pedagogická rada zasadala 3-krát podľa plánu. V júni 2018 bolo mimoriadne zasadnutie pedagogickej rady, na ktorom učiteľky prerokovali Inovovaný štátny vzdelávací program pre predprimárne vzdelávanie. Zhodnotili podmienky IŠVP a pracovali podľa IŠVP ďalej v šk. roku 2017/2018. Pedagogická rada prerokovala školský poriadok, plán práce školy, pracovný poriadok, plán Kontinuálneho vzdelávania. PR bola oboznámená s plánom vnútornej školskej kontroly. Učiteľky sa v priebehu školského roka sa zoznamovali s pedagogickými aktualitami, prijatými zmenami v oblasti legislatívy, štúdiu IŠVP. Venovali pozornosť hospitáciám, i diagnostikovaniu detí.

**5. ÚDAJE O POČTE DETÍ V MATERSKEJ ŠKOLE :**

V materskej škole bolo v školskom roku 2017/2018 zaradených v 1 triede k 15. septembru 2017 – 21 detí.

***Výchovná starostlivosť:***

Materská škola s celodennou výchovou a vzdelávaním poskytovala predprimárne vzdelávanie deťom vo veku od troch do šesť rokov, deťom s odloženou povinnou školskou dochádzkou a deťom so zdravotným znevýhodnením.

Materská škola poskytovala aj možnosť poldennej výchovy a vzdelávania.

- počet tried v MŠ: 1 počet detí v MŠ spolu: 21

- počet dvojročných detí: 2 počet 3 - ročných detí: ..5..

- počet 4- ročných detí: ..2.... počet 5 -6- ročných detí: ....12

- počet integrovaných detí v bežných triedach: 0

- počet detí končiacich predškolskú prípravu, odchádzajúcich do ZŠ: 8, z toho OPŠD:0

***a) Prehľad o dochádzke detí do MŠ:***

Priemerná dochádzka detí za školský rok:

September – 16,57

Október – 14,00

November – 17,7

December – 12,06

Január – 18,55

Február – 10,6

Marec – 16,7

Apríl – 14,0

Máj – 15,1

Jún – 15,95

***Dôvody zníženia počtu detí v MŠ v priebehu roka:***

U jedného dieťaťa bola prerušená dochádzka do MŠ z dôvodu častej chorobnosti.

***b) Údaje o výsledkoch hodnotenia detí podľa poskytovaného stupňa vzdelania***

Predprimárne vzdelanie získalo 8 detí absolvovaním posledného ročníka vzdelávacieho programu odboru vzdelávania v materskej škole. Dokladom o získanom stupni vzdelania bolo osvedčenie o absolvovaní predprimárneho vzdelávania, ktoré vydávala materská škola.

Absolvent predprimárneho vzdelávania má poznatky a schopnosti, ktoré majú význam vo vzťahu k propedeutike (základom) kultúrnej, čitateľskej, matematickej a prírodovednej gramotnosti.

Absolvent predprimárneho vzdelávania je pripravený na vstup do primárneho vzdelávania v základnej škole a na ďalší aktívny život v spoločnosti.

Profil absolventa je koncipovaný prostredníctvom kompetencií (spôsobilostí) dieťaťa.

***1. Psychomotorické kompetencie***

***2. Osobnostné (intrapersonálne) kompetencie***

*a) Základy sebauvedomenia*

*b) Základy angažovanosti*

***3. Sociálne (interpersonálne) kompetencie***

***4. Komunikatívne kompetencie***

***5. Kognitívne kompetencie***

*a) Základy riešenia problémov*

*b) Základy kritického myslenia*

*c) Základy tvorivého myslenia*

***6. Učebné kompetencie***

***7. Informačné kompetencie***

***c/ Zabezpečovanie výchovy a vzdelávania, uplatňované osnovy***

Predprimárne vzdelávanie v materskej škole bolo realizované podľa inovovaného Školského vzdelávacieho programu ***„***S radosťou za poznaním***...“*** v intenciách učebných osnov po jednotlivých mesiacoch.

***d/ Počet pedagogických zamestnancov:***

- počet učiteľov vrátane riaditeľa školy - fyzický stav: 2*,* prepočítaný stav: 2

*-* stredné odborné vzdelanie:0

- bakalárske vzdelanie: 0

- vysokoškolské vzdelanie: 2

- počet pedagogických zamestnancov, ktorí nespĺňajú kvalifikačné predpoklady: 0

- z toho študujúcich za účelom doplnenia kvalifikácie na VŠ: 0

- počet nepedagogických zamestnancov v MŠ - fyzický stav: 2,5, prepočítaný: 2,5

***e/ Vzdelávanie pedagogických zamestnancov***

V zmysle § 153 zákona č. 311/2001 Z. z. (Zákonníka práce) v znení neskorších predpisov sa zamestnávateľ stará o prehlbovanie kvalifikácie zamestnancov alebo o jej zvyšovanie.

***Ciele profesijného rastu :***

1. Rozšíriť a zdokonaliť poznatky o učiteľskej profesii, spoznať najnovšie trendy v učiteľskej profesii v záujme stanovenia cieľov vlastného profesijného rozvoja a inovatívneho prístupu k výkonu vlastnej profesie.

2. Získať profesijné kompetencie v oblasti práce s digitálnymi technológiami v MŠ.

3. Aktualizovať, prehĺbiť a rozšíriť odborné a pedagogické vedomosti a zručnosti, profesijné kompetencie, potrebné na výkon pedagogickej činnosti.

***1. rovina: MZ , nie je***

***2. Kontinuálne vzdelávanie***

1. Adaptačné vzdelávanie v školskom roku 2017/2018 nebolo.

***3. rovina:*** Motivovanie pedagogických zamestnancov k sebavzdelávaniu, k zdokonaľovaniu učiteľských kompetencií sa zabezpečovalo odbornou literatúrou. Povinnú a odporúčanú literatúru učiteľky realizovali formou individuálneho štúdia, absolvovaním vzdelávacích aktivít. Učiteľky sa zamerali na preštudovanie ŠVP schváleného Ministerstvom školstva SR 06.07.2016.

Vedenie školy sa zúčastňovalo priebežne na vzdelávaniach s cieľom získania informácií v oblasti legislatívy, hospodársko-ekonomickej a oblasti pracovno-právnej.

***i/ Aktivity MŠ***

Materská škola priebežne plnila stanovené hlavné ciele, dlhodobé úlohy a zámery výchovy a vzdelávania na veľmi dobrej úrovni, o čom svedčí realizácia aktivít školy, osveta, dokumentácia, spolupráca s inými inštitúciami, ako aj úspešnosť plnenia úloh smerujúcich k dosiahnutiu cieľa.

Všetky aktivity mali nadštandardnú úroveň spoločenského, kultúrneho a športového charakteru, ktoré pozitívne ovplyvnili výchovno-vzdelávaciu činnosť školy na úrovni školskej, obecnej.

* Svetový deň mlieka,
* Plody jesene
* Ekovychádzka s pešou túrou
* Mesiac úcty k starším
* CO a PO – nácvik
* Exkurzia v múzeu v Trebišove
* Exkurzia na farme „Maťov dvor“
* Deň jablka, Ježibabin deň
* Detský karneval
* Dopravná súťaž – Detský vodičák
* Slávnostný zápis detí do 1. ročníka
* Akordeónový koncert
* Výstava výtvarných prác – Vesmír očami detí
* Návšteva obecnej knižnice, Deň detskej knihy, Mesiac knihy
* Prehliadka literárnej tvorby, „Mám básničku na jazýčku“
* Deň narcisov
* Deň zeme
* MDD v MŠ
* Výchovný koncert pre 5-6-ročné deti- ZUŠ
* Deň polície, psovodi
* Divadelné predstavenia

***j/ Vzdelávacie aktivity nadštandardné:***

***Hudobno-pohybový krúžok – ĽŠU Novosad***

***Internetová stránka – web sídlo školy*** – Materská škola má vytvorené webové sídlo na prezentáciu svojich aktivít a činností. Za spracovanie fotodokumentácie pracovísk /interiér, exteriér, aktivity, krúžková činnosť, dokumentácia školy, tlačivá/ je zodpovedné vedenie školy v spolupráci s učiteľkami. Materská škola má vytvorenú aj stránku na facebooku, kde sú členmi len rodičia detí a súhlasia s jej vytvorením.

Vytváraním zaujímavých foriem pobytu detí v materskej škole cez aktivity školy Adamko hravo, zdravo, Deň zeme, Svetový deň výživy, Svetový deň mlieka, Týždeň zdravia, Svetový deň nefajčenia, Deň rodiny, Deň vody, Deň narcisov, Dni ochrany prírody, ***deti získavali elementárne poznatky o životnom prostredí a zdraví.*** Výchovno-vzdelávacie ciele aktivít sa plnili priebežne, boli zaraďované do mesačných plánov súbežne so špecifickými cieľmi vyplývajúcimi z UO.

Práva dieťaťa - boli rešpektované vo všetkých organizačných formách počas celého pobytu detí v MŠ.

***Starostlivosť o deti so špeciálnymi výchovno - vzdelávacími potrebami***

V bežnej triede MŠ nebolo začlenené dieťa.

***k/* Údaje o výsledkoch inšpekčnej činnosti vykonanej Štátnou školskou inšpekciou /§2 ods.1k/:**

**Komplexná inšpekcia** bola v škole vykonaná v dňoch od 18.02.2002 do 19.02.2002.

Štátna inšpekcia hodnotila na:

**na veľmi dobrej úrovni**

\* rozvoj osobnosti dieťaťa

\* prezentáciu školy, aktivity školy

**na dobrej úrovni**

\* koncepčnosť práce školy

\* analýzu výchovno-vzdelávacej činnosti

\* rozpracovanie obsahu Programu výchovy a vzdelávania

\* kontrolný systém

\* kvalitu výchovno-vzdelávacích výsledkov z hľadiska činnosti detí a učiteľov

**na priemernej úrovni**

\* plánovanie, organizácia práce a výber metód v zamestnaniach s integrovaním obsahu viacerých výchovných zložiek

***l/ Údaje o priestorových a materiálnych podmienkach školy***

Počet kmeňových tried - 1

1/ Priestory MŠ sú kapacitne vyhovujúce k počtu zaradených detí.

Vonkajšie priestory sú na priemernej úrovni, priebežne hygienicky a esteticky dotvárané. MŠ má priestranný školský dvor s preliezkami, hojdačkami a pieskoviskom pre deti.

Celá budova MŠ ja zateplená zvonku. V jednej triede bola vytvorená jedáleň pre žiakov ZŠ.

MŠ bola napojená na obecný vodovod.

- MŠ je pomerne dobre vybavená učebnými pomôckami, didaktickou technikou , menej hračkami , ktoré je potrebné neustále obnovovať.

Vedením školy boli vytvárane optimálne pracovné a sociálne podmienky pre detí, zamestnancov za účelom plnenia zámeru funkcie zariadenia.

Materiálno-technické zabezpečenie škôl je štandardné. Vo VVČ bola aktívne využívaná aj IKT technika, ktorá bola získaná zapojením sa do projektu „ Elektronizácia vzdelávania“ od MŠ SR .

Materiálne vybavenie je pravidelne dopĺňané podľa požiadaviek pedagogických pracovníkov a vedúcej školskej jedálne, so zreteľom na finančné krytie a závažnosť požiadaviek.

Požiadavky na učebné pomôcky a hračky sa zabezpečuje aj prostredníctvom finančných prostriedkov MŠ SR pre 5-ročné deti..

Interiér a exteriér materskej školy poskytoval dostatočné množstvo podnetov k rozvoju osobnosti detí v oblasti kognitívnej, perceptuálno-motorickej a sociálno-emočnej.

Deti mali dostatočné množstvo pomôcok a hračiek na pracovné a výtvarné činností.

Knižnica školy bola dopĺňaná novými titulmi pre deti a učiteľov podľa finančných možností.

Školský dvor ako edukačné prostredie bol vybavený bezpečne, pestro s drevenými hracími zostavami..

Pieskovisko je kapacitne dostatočné s pravidelným zabezpečovaním údržby.

***Zabezpečovanie školského stravovania:***

Školské stravovanie je zabezpečované školskou kuchyňou. Vedúca školskej jedálne sleduje a zvádza inovačné trendy v spoločnom stravovaní. Realizuje ozdravné projekty „Ovocie a zelenina“, „Školské mlieko“ a ďalšie interné školské projekty, ktorými si pripomíname významné dní v oblasti stravovania - ochutnávky jedál, napr. Svetový Deň výživy, Deň mlieka. Podľa požiadaviek sa priebežne školské kuchyne dopĺňajú strojovým zariadením a kuchynským vybavením, sú modernizované a dopĺňané materiálom z rozpočtu školy .

Kvalita stravy je v súlade s normami a požiadavkami na zdravý vývin detí predškolského veku.

***m/ Údaje o finančnom a hmotnom zabezpečení výchovno–vzdelávacej činnosti školy***

***Dotácia zriaďovateľa školy – Obec Hraň, podľa schváleného rozpočtu obce na originálne kompetencie***

Finančné zabezpečenie prevádzky materskej školy je realizované zriaďovateľom prostredníctvom pravidelných rozpočtových opatrení.

Na originálne kompetencie bolo škole pridelených od januára do júna 2018.......38 500 ,- € (MŠ,ŠJ,ŠKD)

Nenormatívne finančné prostriedky

- na výchovu a vzdelávanie 5-ročných detí ...........874,- €

***Iné finančné*** *prostriedky získané podľa osobitných predpisov*

Príjmy z poplatkov za ŠKD od januára do júna 2018: ......660,-€

za MŠ : .......385,-€

***n/ Cieľ, ktorý si škola určila v koncepčnom zámere rozvoja školy na príslušný školský rok, a vyhodnotenie jeho plnenia***

Cieľom MŠ bolo zabezpečenie realizácie výchovno a vzdelávacích cieľov inovovaného Školského vzdelávacieho programu, ktorého súčasťou bolo plnenie vlastných cieľov prostredníctvom nadštandardných cieľov v Učebných osnovách .

1. Komplexne pôsobiť na vedomosti, postoje a motiváciu detí v predškolskom zariadení tak, aby sa pozitívne ovplyvnilo ich správanie, vzťah k vlastnému a zdraviu v celom ďalšom živote.

2. Výchovu v materskej škole usmerňovať k environmentálnemu povedomiu.

***Strategické ciele:***

Predprimárne vzdelávanie smerovať k dosiahnutiu optimálnej perceptuálno-motorickej, kognitívnej a citovo-sociálnej úrovne detí ako základ pripravenosti na primárne vzdelávanie a život v spoločnosti.

Realizovať humanizáciu a demokratizáciu edukácie v súlade s Dohovorom o právach dieťaťa. Akceptovať jedinečnosť dieťaťa, diagnostikovať jeho silné stránky - využívať ich na napredovanie dieťaťa, pomôcť dieťaťu začleniť sa do skupiny.

Pripraviť deti na život v slobodnej spoločnosti v duchu porozumenia, znášanlivosti, tolerancie, rovnosti pohlaví a priateľstva medzi národmi a etnickými skupinami a cirkvami.

Realizovať výchovu k environmentálnemu povedomiu, zdravému životnému štýlu. Otvorením školy rodičom akceptovať a nadväzovať na rodinnú výchovu, umožniť rodičom podieľať sa na aktivitách a VVČ. Zabezpečovať kvalitné personálne, priestorové a materiálne podmienky pre deti.

***Dlhodobé ciele***

V edukácii pracovať podľa ŠTVP ISCED 0 a inovovaného školského vzdelávacieho programu .

Zachovávať tradície školy - plniť ciele z interných vypracovaných projektov integrovaných v iŠkVP.

Rešpektovať vzájomné integrované prepájanie jednotlivých tematických okruhov a vzdelávacích oblastí rozvoja osobnosti dieťaťa.

Vytvoriť podmienky pre zdravý fyzický, psychický, sociálny, emocionálny a etický rozvoj detí, rešpektovať princípy humanizmu a demokracie.

Pripraviť deti na primárne vzdelávanie, pozornosť venovať deťom s OPŠD.

V edukačnom procese venovať individuálnu pozornosť deťom so špeciálnymi výchovno-vzdelávacími potrebami.

Umožniť rodičom spolupodieľať sa na edukácii.

Skvalitňovať personálne obsadenie.

Modernizovať a dopĺňať materiálne vybavenie školy. Finančné prostriedky zabezpečiť

zapájaním sa do projektov a prostredníctvom RZ.

Akceptovať odporúčané pokyny MŠ SR v zmysle POP MŠ SR na príslušné školské roky.

***o/ Oblasti, v ktorých škola dosahuje dobré výsledky, a oblasti, v ktorých sú nedostatky a treba úroveň výchovy a vzdelávania zlepšiť vrátane návrhov opatrení***

Pri plánovaní sme sledovali rozvíjanie kľúčových kompetencií dieťaťa predškolského veku, rozvíjajúcich ich v súlade so vzdelávacím programom, rešpektovali integráciu tematických okruhov a vzdelávacích oblastí – Svet okolo mňa, Prišla jeseň, Môj rodný kraj, Adventný čas, Pani Zima kraľuje, Čas radosti- veselosti, V krajine rozprávok, Dotkni sa Zeme, Kolobeh života, Šťastné deti, šťastná krajina - perceptuálno-motorická, kognitívna, sociálno-emocionálna oblasť. Striedanie činností, hier a edukačných aktivít sme zabezpečovali prostredníctvom denného poriadku vo všetkých triedach, rešpektovali sme vekové osobitosti detí i individuálne potreby detí.

***Oblasť kognitívneho rozvoja dieťaťa:***

Deti sú schopné využívať v konkrétnej situácii svoje vedomosti a poznatky –majú poznatky o sebe, rodine, blízkom i vzdialenejšom okolí. Deti sú zvedavé, s nadšením pozorujú, vnímajú a majú záujem o bezprostredne vnímané prostredie. Zaujímajú ich témy o prírode a zdraví. Dbali sme na realizáciu adaptačného pobytu detí v materskej škole. V rozvíjaní matematickej gramotnosti sme odstraňovali ťažkosti pri riešení problémových úloh a určovanie pravej a ľavej strany.

Najobľúbenejšie boli námetové hry, a hry s prvkami tvorivej dramatiky, tanec a hudba.

Vzdelávacie potreby detí počas školského roku boli rešpektované a uspokojované. Deti sa mali možnosť oboznamovať so základmi anglického jazyka.

Prínosom bolo používanie počítačových programov.

U mladších detí prevláda krátkodobá pamäť a pozornosť.

Naďalej realizujeme ranné privítanie v kruhu, kde sú si všetci rovní. Deti sa viedli k vzájomnému počúvaniu, vyjadrovaniu vlastných pocitov

Naďalej sme venovali zvýšenú pozornosť komunikačným kompetenciám a rozvíjaniu predčitateľskej gramotnosti detí. Rozvíjanie predčitateľskej gramotnosti u detí spočívala v prezeraní detských časopisov, detskej literatúry, rôznych katalógov, detských encyklopédii, čítaním podľa ilustrácií známych rozprávok, tvorením slov z detskej abecedy, systematickou prácou v triednej knižnici. Poznávaním grafickej úpravy kníh, poznávaním a diferenciáciou rozdielov medzi ilustráciou a textom, tvorbou krátkych slovných spojení k ilustráciám obľúbených rozprávok a na určité témy, čítaním kníh.

***Oblasť sociálno-emocionalného rozvoja***

Počas celého školského roka sme sa snažili vytvárať priaznivú sociálno-emocionálnu atmosféru pre osobnostný rozvoj dieťaťa. Prostredníctvom hlavne zážitkového učenia a uplatňovania prosociálneho výchovného štýlu sme sa snažili dať deťom základy spoločenských pravidiel a noriem, empatie, tolerancie, spolupatričnosti, schopnosti spolupracovať, prejaviť ohľaduplnosť k svojmu prostrediu. Deti si vedia prejaviť náklonnosť, tešia sa z úspechu kamaráta.

Učiteľky si volili vlastné metódy a postupy práce v snahe vyhnúť sa príkazom a zákazom, viedli deti k zodpovednosti za svoje správanie a konanie. Dôraz bol kladený na riešenie konfliktov.

V zmysle Dohovoru o právach dieťaťa. Monitorovali sme zmeny v správaní detí.

Rezervy deti sú pri používaní slová: prosím, ďakujem a pod., pri návykoch veľmi pomáhajú pravidlá triedy, ich dodržiavanie. Taktiež deti prevažne nemajú osvojené (vzhľadom na vek) zásady bezpečnosti pri práci (nožnice), či udržiavanie poriadku. Pri nepravidelnej dochádzke detí bolo badať citlivejšie reakcie na zmenu prostredia a činností.

Predškoláci mali na primeranej úrovní osvojené kompetencie.

***Oblasť perceptuálno-motorického rozvoja***

Kladne hodnotíme rozvinutosť zmyslového vnímania a tvorivosť detí. V oblasti grafomotoriky sa nevyskytovali závažnejšie nedostatky. Deti prejavovali túžbu a ochotu pohybovať sa, niektoré deti sú veľmi pohybovo nadané, zúčastňovali sa súťaží, reprezentovali materskú školu. V úrovni grafomotorického rozvoja sú rezervy v používaní vhodných písacích potrieb, premyslenom zaradzovaní grafických cvikov, správnom držaní grafického materiálu, v používaní nožníc, správnom prevedení a výbere zdravotných cvikov, správnom držaní tela. U niektorých starších detí badať nedostatky pri uchopení ceruzky, zaväzovaní šnúrky. Predškoláci boli pripravené na vstup do 1. ročníka.

***Ohodnotenie kvality materskej školy 2017/2018***

***1. Kvalita výchovno-vzdelávacej činnosti***

***Silné stránky***

Školský vzdelávací program, prepojenie s koncepčnými zámermi školy a úroveň jeho realizácie, metódy a formy práce.

Proces plánovania a aplikácia VVČ, korešpondencia s cieľmi, hodnotenie, úspešnosť výsledkov.

Flexibilita pedagógov a uplatňovanie inovácií vo VVČ.

Práca s počítačom a interaktívnou tabuľou.

Dodržiavanie a ochrana práv dieťaťa.

Nadštandardné aktivity – environmentálna zameranosť.

Využívanie hry ako prostriedok na dosiahnutie vytýčených cieľov.

Vysoká úroveň pripravenosti detí, rozvoj osobnosti dieťaťa, rozvoj komunikačných schopností a logického myslenia.

Praktické zručnosti primerané veku.

Kreativita a tvorivosť učiteliek pri motivácii, príprave prostredia.

Pohybové činnosti realizované vo všetkých organizačných formách.

Pozornosť venovaná ľavákom.

Spolupráca so ZŠ, oboznamovanie detí s anglickým jazykom.

***Slabé stránky***

Využívanie opotrebovaných učebných pomôcok.

***Príležitosti***

Aplikácia interaktívnych vyučovacích metód.

***Rizika***

Nedostatok finančných prostriedkov.

***2. Kvalita ľudských zdrojov***

***Silné stránky***

Kvalifikovanosť zamestnancov, profesijný rast, vlastné vzdelávacie programy, personálna politika.

Funkcia triednych učiteliek, spolupráca s inými inštitúciami.

Starostlivosť o zamestnancov a deti, pracovná spokojnosť, uznanie a rešpektovanie práv.

Klíma školy, atmosféra, vzťahy. Informačno-komunikačný servis. Metodicko-poradenská činnosť. Informačný panel, tlač, internet. Práca s IKT učiteliek.

***Slabé stránky***

Zapájanie sa do projektov s prínosom financií pre školu.

Aktivita niektorých učiteliek v samovzdelávaní.

***Príležitosti***

Zapájanie sa do projektov.

Vzdelávanie pedagogických zamestnancov.

***Rizika***

Pretrvávanie nesamostatnosti pri riešení zadaných úloh, nedostatok detí do mš.

***3. Kvalita podmienok a charakteristika práce***

***Silné stránky***

Priebežné, primerané dovybavovanie učebným didaktickým a hrovým materiálom.

Svojpomocné zabezpečovanie podmienok, kreativita učiteliek. Estetizácia, vybavenie interiéru a exteriéru.

Sociálna politika a osobná vybavenosť, sebarealizácia, rešpektovanie práv zamestnancov.

***Slabé stránky:***

Zvyšovanie nákladov na prevádzku školy, hygienické vybavenie pre deti.

***Rizika***

Nedostatok finančných prostriedkov.

***4. Kvalita spolupráce s partnermi***

***Silné stránky***

Rodina a škola – potreby, požiadavky, spolupráca, pomoc.

Škola a partneri – potreby, požiadavky, spolupráca, pomoc.

***Slabé stránky:***

Zapájanie sa do projektov.

***Príležitosti***

Aktivity školy.

Zapájanie sa do projektov s prínosom finančných prostriedkov.

***Rizika***

Nezamestnanosť, sociálne postavenie rodičov.

***5. Kvalita prezentácie materskej školy***

***Silné stránky***

Imidž školy, propagácia MŠ navonok.

Účasť a umiestnenia na prehliadkach, súťažiach a olympiádach.

***Slabé stránky:***

Aktivita učiteliek v mimoškolskej činností.

**Príležitosti**

Prezentácia školy, šírenie dobrého mena.

***Rizika***

Konkurenčné prostredie.

Materská škola aktívne spolupracovala z inštitúciami:

Rada školy, RZ, OÚ , Zemplínska knižnica, ZUŠ, CPPP a P, CŠPP, RÚVZ, stomatologička a pediater.

***V Hrani , dňa 30.8.2018***

**......................................................**

***Mgr. Adriana Naďová, riaditeľka ZŠsMŠ***